62020TO0208_INF
Unionin yleisen tuomioistuimen määräys (seitsemäs jaosto) 19.10.2021 – JH vastaan Europol
(asia T-208/20)
(Vahingonkorvauskanne – Henkilöstö – Väliaikaiset toimihenkilöt – Europol – Selvitysaineiston todistusvoima – Henkilölle vastaisen toimen puuttuminen – Virheet oikeudenkäyntiä edeltäneessä menettelyssä – Tutkimatta jättäminen)
1.
Oikeudenkäyntimenettely – Ehdottomat prosessinedellytykset – Peruste, jonka tuomioistuin tutkii viran puolesta – Perustellulla määräyksellä tehty päätös
(Unionin yleisen tuomioistuimen työjärjestyksen 129 artikla)
(ks. 25 ja 26 kohta)
2.
Henkilöstökanne – Virkamiehelle vastainen toimi – Käsite – Kehotus vapauttaa väliaikainen toimihenkilö tehtävistään – Asianomaisen toimielimen väitteeseen perustuva olettama siitä, ettei henkilölle vastaista toimea ole – Asian kannalta merkityksellisten ja yhtäpitävien seikkojen perusteella kumottavissa oleva olettama
(Henkilöstösääntöjen 90 ja 91 artikla)
(ks. 34–36 kohta)
3.
Oikeudenkäyntimenettely – Näyttö – Asiakirjanäyttö – Todistusarvo – Unionin tuomioistuinten arviointi – Arviointiperusteet
(Unionin yleisen tuomioistuimen työjärjestyksen 85 artikla)
(ks. 40, 41 ja 68 kohta)
4.
Oikeudenkäyntimenettely – Todisteiden toimittamisen määräaika – Unionin yleisen tuomioistuimen työjärjestyksen 85 artiklan 2 kohta – Soveltamisala
(Unionin yleisen tuomioistuimen työjärjestyksen 85 artiklan 1 ja 2 kohta ja 92 artiklan 7 kohta)
(ks. 46 ja 47 kohta)
5.
Henkilöstökanne – Virkamiehelle vastainen toimi – Käsite – Päätös siirtää virkamiehen tai toimihenkilön tehtävät hänen sairauslomansa ajaksi toiselle henkilöstöön kuuluvalle henkilölle ei ole virkamiehelle vastainen toimi
(Henkilöstösääntöjen 90 artikla 2 kohta)
(ks. 57 ja 58 kohta)
6.
Henkilöstökanne – Virkamiehelle vastainen toimi – Käsite – Hallinnon antama ilmoitus, jolla asianomaiselle henkilölle ilmoitetaan hallinnon aikomuksesta sijoittaa hänet tulevaisuudessa uudelleen, ei ole virkamiehelle vastainen toimi
(Henkilöstösääntöjen 90 artikla 2 kohta)
(ks. kohdat 59–60)
7.
Henkilöstökanne – Vahingonkorvauskanne, joka on nostettu ilman henkilöstösääntöjen mukaista oikeudenkäyntiä edeltävää menettelyä – Tutkimatta jättäminen
(Henkilöstösääntöjen 90 ja 91 artikla)
(ks. 73–75 kohta)
Aihe
SEUT 270 artiklaan perustuva kanne, jolla vaaditaan korvaamaan vahinko, jonka kantaja väitetysti kärsi yhtäältä siitä syystä, että Europol vapautti hänet 2.4.2019 tehtävistään välittömin vaikutuksin, ja toisaalta siitä syystä, ettei häntä vastaan tehtyä kantelua tutkittu sovellettavien säännösten mukaisesti.T
Ratkaisu
1)
Kanne jätetään tutkimatta.
2)
JH vastaa oikeudenkäyntikuluista.